smcproject/ml-wiki-sentences huggingface dataset:
ഹാനോയിൽ നിന്ന് 240 കിലോമീറ്റർ വടക്കുമാറി ബാക് കാൻ പ്രവിശ്യയിൽ ചോ-റാം നഗരത്തിൽ നിന്ന് 14 കിലോമീറ്റർ പടിഞ്ഞാറ് ബാ ബി ദേശീയോദ്യാനം സ്ഥിതിചെയ്യുന്നു.
ഭൂമിശാസ്ത്രപരമായ കോർഡിനേറ്റുകളിൽ 22 ° 24'19 "N 105 ° 36'55" E എന്ന പരിധിക്കുള്ളിൽ 100.48 ചതുരശ്ര കിലോമീറ്ററിലാണ് (38.80 ച മൈ) ദേശീയോദ്യാനം സ്ഥിതി ചെയ്യുന്നത്.
പാർക്കിൻറെ ഫിയാബിയോർ മേഖലയുടെ തെക്കുപടിഞ്ഞാറ് താഴ്വരയിൽ 517-1,525 മീറ്റർ ഉയരമുള്ള മലനിരകൾ പാർക്കിന്റെ പരിധിയിൽ കാണപ്പെടുന്നു.
ബാ ബി തടാകം വരണ്ട സീസണിൽ ബാ ബി തടാകത്തിന്റെ ഇടുങ്ങിയ മദ്ധ്യഭാഗം.
ബാ ബി തടാകം ( വിയറ്റ്നാമീസ് : Hồ Ba Bể, Ba Bể, പ്രാദേശിക ഭാഷയിൽ "മൂന്നു തടാകങ്ങൾ" എന്നർത്ഥം) വടക്ക്-തെക്ക് ദിശയിൽ എട്ട് കിലോമീറ്റർ നീണ്ടു കിടക്കുന്ന ഏറ്റവും വലിയ ശുദ്ധജല തടാകമാണ്.
നിരവധി കാർസ്റ്റ് ചുണ്ണാമ്പുകൽ തടാകങ്ങളിൽ നിന്ന് വ്യത്യസ്തമായി ബാ ബി തടാകം ഒരിക്കലും ഉണങ്ങുന്നില്ല.
വരണ്ട കാലാവസ്ഥയിൽ തടാകജലം വടക്കോട്ട് നാങ് നദിയിലേക്ക് ഒഴുകുന്നു.
സസ്യ ജീവ ജാലങ്ങൾ ബാ ബി തടാകത്തിലെ ചുണ്ണാമ്പു കല്ലുകൾ കൊണ്ടുള്ള മലഞ്ചെരിവുകൾ
ബാ ബി ദേശീയ പാർക്കിൽ പ്രധാനമായും ചുണ്ണാമ്പും നിത്യഹരിത വനങ്ങളുമാണ്.
മുൻപ് മണ്ണിന്റെ കുത്തനെയുള്ള മലഞ്ചെരുവുകളിൽ നേർത്ത കനത്തിൽ മണ്ണ് കാണപ്പെടുന്നു.
കട്ടിയുള്ള  മണ്ണ് ഉയർന്ന ഇനം വൈവിധ്യവും കാണിക്കുന്നു.
ചുണ്ണാമ്പുകല്ല് വനത്തിൽ  ബാർട്ടിയോടൈൻഡ്രോൺ ഹിസൈൻമു (Tiliaceae), സ്ട്രിബ്ലസ് ടോൻകിനെൻസിസ് (മൊറേസീ) എന്നീ സസ്യങ്ങളാണ് ഏറ്റവും കൂടുതൽ കാണപ്പെടുന്നത്.
വിക്കിവൊയേജിൽ നിന്നുള്ള ബാ ബി ദേശീയോദ്യാനം യാത്രാ സഹായി Bắc Kạn province official site Archived 2009-12-02 at the Wayback Machine .
Vietnam National Parks Archived 2016-11-01 at the Wayback Machine .
22°24′19″N 105°36′55″E ﻿ / ﻿ 22.40528°N 105.61528°E ﻿ / 22.40528; 105.61528
ബഹ്‌ല
ബഹ്‌ല കോട്ട ( അറബി : قلعة بهلاء ‬ ); എന്നത് ഒമാനിലെ ജെബ അക്ദറിന്റെ അടിവാരത്തുള്ള നാലു വലിയ കോട്ടകളിൽ ഒന്നാണ്.
ഇതുകൂടി കാണുക Nizwa Fort അവലംബം
ബഹ്ല കോട്ട
ഒമാനിലെ ജബൽ അക്തർ മലയടിവാരത്തിൽ സ്ഥിതിചെയ്യുന്ന ഒരു കോട്ടയാണ് ബാഹ്ല കോട്ട (ഇംഗ്ലീഷ്: Bahla Fort ; അറബി : قلعة بهلاء ‬ ; transliterated : Qal'at Bahla').
ഓമാനിലെതന്നെ ഏറ്റവും വലിപ്പമേറിയതും പഴക്കമേറിയതുമായ കോട്ടകളിൽ ഒന്നാണ് ഇത്.
1987-ൽ യുനെസ്കോ ഈ കോട്ടയെ ലോകപൈതൃകപട്ടികയിൽ ഉൾപ്പെടുത്തി.
ചിത്രശാല ബഹ്ല കോട്ട പുനഃരുദ്ധാരണത്തിൽ ബഹ്ലകോട്ടയിലേക്കുള്ള പാത ബഹ്ല കോട്ടയിലെ ഒരു നിരീക്ഷണഗോപുരം അവലംബം പുറത്തേക്കുള്ള കണ്ണികൾ WHC UNESCO official site Bahla Fort - A Virtual Experience Archived 2020-11-13 at the Wayback Machine .
{ http://whc.unesco.org/en/list/433}
22°58′N 57°18′E ﻿ / ﻿ 22.967°N 57.300°E ﻿ / 22.967; 57.300
ബഹ്ലൂൽ ലോധി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പഞ്ചാബിലെ ശക്ത്തനും ധൈര്യശാലിയുമായ ഭാരണാധികാരിയായിരിന്നു ബഹ്ലൂൽ ലോധി.
ബഹ്‌റൈൻ കേരളീയ സമാജം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ബഹ്‌റൈൻ കേരളീയ സമാജം, ബഹ്റൈനിലെ പ്രവാസി മലയാളികളുടെ സംഘടനയുടെ ആസ്ഥാനമാണ്.
1947ൽ സ്ഥാപിതമായ ഈ സമാജം, വളരെയധികം പഴക്കം ചെന്നതും ഇന്നും സജീവമായി പ്രവർത്തിക്കുന്നതുമായ ലോകത്തെ ഏറ്റവും വലിയ, സ്വന്തമായി ആസ്ഥാനമുള്ള പ്രവാസിമലയാളികളുടെ കൂട്ടായ്മയാണ് അവലംബം
ബഹൽപൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ബഹൽപൂർ.
2011 ലെ ഇന്ത്യൻ കാനേഷുമാരി വിവരമനുസരിച്ച് ബഹൽപൂർ ൽ 46 വീടുകൾ ഉണ്ട്.
ആകെ ജനസംഖ്യ 274 ആണ്.
ഇതിൽ 148 പുരുഷന്മാരും 126 സ്ത്രീകളും ഉൾപ്പെടുന്നു.
ബഹൽപൂർ ലെ സാക്ഷരതാ നിരക്ക് 70.07 ശതമാനമാണ്.
ബഹൽപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 25 ആണ്.
ഇത് ബഹൽപൂർ ലെ ആകെ ജനസംഖ്യയുടെ 9.12 ശതമാനമാണ്.
ഇതിൽ 79 പുരുഷന്മാരും 6 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 24.71 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 46 - - ജനസംഖ്യ 274 148 126 കുട്ടികൾ (0-6) 25 14 11 പട്ടികജാതി 63 31 32 പട്ടിക വർഗ്ഗം 0 0 0 സാക്ഷരത 70.07 % 53.65 % 46.35 % ആകെ ജോലിക്കാർ 85 79 6 ജീവിതവരുമാനമുള്ള ജോലിക്കാർ 85 79 6 താത്കാലിക തൊഴിലെടുക്കുന്നവർ 21 18 3 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ബാ അലവിയ്യ
ഖാദിരിയ്യ സൂഫി സരണിയിലെ ഉപ വിഭാഗമാണ് ബാ അലവിയ്യ സരണി .
യെമനിലെ ഹള്‌റൽ മൗത്ത് നിവാസിയായിരുന്ന സൂഫി ആചാര്യൻ ഖുതുബ് സയ്യിദ് ഫഖീഹുൽ മുഖദ്ദം  മുഹമ്മദ് ബിൻ ബാ അലവി വഴി ഖാദിരിയ്യ സരണി പ്രചരിച്ചതിനാൽ ഖാദിരിയ്യ ബാ അലവി എന്ന പേരിലുള്ള സാധക മാർഗ്ഗമായി ഇതറിയപ്പെടുകയായിരുന്നു.
അലവിയ്യ എന്നത്  പ്രവാചക പരമ്പരയിൽ പെട്ട ഒരു ഗോത്രമാണ്.
ഹള്‌റമികൾ , ഹള്റമീ സാദാത്തുമാർ എന്ന പൊതുവായ പേരിലായിരുന്നു  ഈ സാധക മാർഗ്ഗത്തിലെ സൂഫി സന്യാസികൾ ആദ്യ കാലത്ത് അറിയപ്പെട്ടിരുന്നത്.
സാൻസിബാർ , കോമറോസ്, ഗുജറാത്ത് , കൊങ്കൺ തീരപ്രദേശങ്ങൾ, ഹൈദരാബാദ് , മലായ, അച്ചി, ജാവ , ഇന്തോനേഷ്യ, മലേഷ്യ , തിമോർ, മലബാർ എന്നീ പ്രദേശങ്ങളിലെല്ലാം ഇസ്‌ലാമിക പ്രചരാണാർത്ഥം ഈ മാർഗ്ഗത്തിലെ സന്യാസികൾ ദേശാടനം നടത്തിയിരുന്നു.
ഇസ്‌ലാമിക കർമശാസ്ത്രം, തസവ്വുഫ് , തഫ്‌സീർ, ഹദീസ് , ഗോളശാസ്ത്രം, അൻസാബ് എന്നീ മേഖലകളിൽ ബാ അലവിയ്യ ആത്മീയാചാര്യന്മാർ പ്രശംസനീയമായ നിരവധി സംഭാവനകൾ അർപ്പിച്ചിട്ടുണ്ട്.
ശൈഖ് അബൂമദ്‌യൻ ശുഐബ് എന്നിവരിൽ നിന്നാണ് സയ്യിദ് ഫഖീഹുൽ മുഖദ്ദം സരണി സ്വീകരിക്കുന്നത്.
അബൂബക്കർ ഹൈദ്രോസ് , ശൈഖ് ഹദ്ദാദ് , മുഹമ്മദ് അലവി മാലിക്കി എന്നിവർ ലോക പ്രശസ്തരായ ബാ അലവിയ്യ സൂഫികളാണ്.
1551 ഇൽ ഗുജറാത്തിൽ പ്രബോധനാവശ്യാർത്ഥം എത്തിയ സയ്യിദ് ശൈഖ് ബിൻ അബ്ദുല്ലാഹിൽ ഐദറൂസ് ആണ് ഇന്ത്യയിലെത്തിയ ആദ്യ ബാ അലവിയ്യ ആചാര്യൻ  എന്ന് കരുതപ്പെടുന്നു 
കൊയിലാണ്ടിയിൽ വന്നു ചേർന്ന സയ്യിദ് ജലാലുദ്ധീൻ മുഹമ്മദ് അൽ വഹ്ഥ് എന്ന സൂഫി സന്യാസിയാണ് കേരളത്തിലെ ആദ്യ ബാ അലവി സൂഫിയെന്നും വിശ്വസിക്കപ്പെടുന്നു.
അബ്ദുർറഹ്മാൻ ഐദറൂസി , സയ്യിദ് ജിഫ്രി , ഹസ്സൻ ജിഫ്രി , മമ്പുറം സയ്യിദ് അലവി , മമ്പുറം ഫസൽ , ഖുസ്വയ്യ് ഹാജി , വരക്കൽ മുല്ലക്കോയ എന്നിവർ പ്രശസ്തരായ കേരളീയ ബാ അലവിയ്യ ആത്മീയ ആചാര്യന്മാരാണ്
യമനിലെ ഹബീബ് ഉമർ , ഹബീബ് അലി ജിഫ്രി എന്നിവർ  ബാ അലവിയാ സരണിയിലെ ആധുനിക യോഗികളായി അറിയപ്പെടുന്നു ഇതും കൂടി കാണുക സയ്യിദ് ജിഫ്രി മമ്പുറം സയ്യിദ് അലവി തങ്ങൾ മമ്പുറം സയ്യിദ് ഫസൽ തങ്ങൾ വരക്കൽ മുല്ല കോയ തങ്ങൾ അവലംബം
ബഹ്റോത് ഗുഹകൾ ഇംഗ്ലീഷ് വിലാസം https://ml.wikipedia.org/wiki/Bahrot_caves Bahrot caves class=notpageimage| Location of Bahrot caves in India .
ഇന്ത്യയിലെ ഏക പാർസി - സൊരാഷ്‌ട്രിയൻ ഗുഹാക്ഷേത്രമാണ് മഹാരാഷ്ട്രയിലെ ദഹാനുവിലുള്ള ബഹ്റോത് ഗുഹകൾ .
ഗുജറാത്തിലെ സൻജൻ തീരത്തിന് 25 കിലോമീറ്റർ തെക്കായി, മഹാരാഷ്ട്രയിലെ ബോർദി ഗ്രാമത്തിൽ നിന്ന് 8 കിലോമീറ്റർ മാറിയാണ് ബഹ്റോത് ഗുഹകൾ സ്ഥിതി ചെയ്യുന്നത്.
1393ൽ മുഹമ്മദ് ബിൻ തുഗ്ലക്കിന്റെ സാമന്തനായ അലഫ് ഖാന്റെ പടയോട്ടത്തെ ഭയന്ന്, പാർസികൾ അഭയം തേടിയത് ഇവിടെയാണ്.
അക്കാലത്ത് ഇപ്പോൾ ഉദ്വാദാ അതാഷ് ബഹറമിൽ പ്രതിഷ്ഠിച്ചിരിക്കുന്ന ഇറാൻ ഷാ അഗ്നിനാളം 12 വർഷം (1393 -1405 AD) ഇവിടെ ആയിരുന്നു സൂക്ഷിച്ചിരുന്നത്.
ആർക്കിയോളജിക്കൽ സർവേ ഓഫ് ഇന്ത്യയുടെ (ASI) ഒരു സംരക്ഷിത പൈതൃക സ്മാരകമാണ് ഇന്ന് ബഹ്റോത് ഗുഹകൾ.
സാധാരണ പാർസി അഗ്നിക്ഷേത്രങ്ങളിൽ അന്യമതസ്ഥരെ കയറ്റാറില്ലെങ്കിലും ഇവിടെ പ്രവേശനം അനുവദനീയമാണ്.
സമുദ്ര നിരപ്പിൽ നിന്നും ഏകദേശം 1500 അടി ഉയരത്തിൽ സ്ഥിതി ചെയ്യുന്ന ബഹ്റോത് മലമുകളിൽ എത്താൻ അസ്വാലി ഗ്രാമത്തിൽ നിന്നു 3 മണിക്കൂർ കുത്തനെ ഉള്ള കയറ്റം ആവശ്യമായി വരും.
മലയുടെ കിഴക്കൻ അറ്റത്താണ് ഗുഹകൾ.
ഇവിടെ നിന്നും ഇറാനിലെ അവസാന സൊരാസ്ട്രിയൻ സാമ്രാജ്യമായിരുന്ന സസാനിയൻ സാമ്രാജ്യ കാലത്തെ (224 – 651 AD) നാണയങ്ങളും കളിമൺ പാത്രങ്ങളും സ്ഫടിക കഷണങ്ങളും മറ്റും ലഭിച്ചിട്ടുണ്ട്.
ഇത് ഇറാനിയൻ സൊരാഷ്ട്രിയൻമാരും ഗുജറാത്ത് തീരവും തമ്മിൽ കച്ചവട ബന്ധമുണ്ടായിരുന്നതിന്റെ തെളിവായി ചരിത്രകാരൻമാർ കരുതുന്നു.
അവലംബം Desai, Jenny.
"Udvada".
ശേഖരിച്ചത് 2006-09-06.
Balaram, Gunvanti (2003-04-13).
"Sanjan shards help piece together Parsi history".
Boyce, Mary and Kotwal, Firoze.
"Irānshāh".
Encyclopedia Iranica.
ശേഖരിച്ചത് 2012-08-03.
Homji, V. M. M. (1995).
"Curbing coastal erosion - Example of Udvada (South Gujarat)".
National Academy of Science Letters (India).
Bahrot Caves (Bordi, India): Address, Attraction Review - TripAdvisor
റ്റ്‌സ്ഖാൽറ്റുബോ ഇംഗ്ലീഷ് വിലാസം https://ml.wikipedia.org/wiki/Tsqaltubo ഹോട്ടൽ മെറ്റലേർഗ്, റ്റ്‌സ്ഖാൽറ്റുബോ ബസ് സ്‌റ്റേഷൻ, റ്റ്‌സ്ഖാൽറ്റുബോ
പശ്ചിമ-മധ്യ ജോർജ്ജിയയിലെ ലവണജല അരുവിയുള്ള ഒരു സുഖവാസ കേന്ദ്ര പട്ടണമാണ് റ്റ്‌സ്ഖാൽറ്റുബോ - Tskaltubo ( Georgian : წყალტუბო) .
ഇമെറെതി പ്രവിശ്യയിലെ റ്റ്‌സ്ഖാൽറ്റുബോ നഗരസഭയുടെ ആസ്ഥാനമാണ് ഈ നഗരം.
റഡോൺ -കാർബോണേറ്റ് ലവണങ്ങൾ അടങ്ങിയിട്ടുള്ള മിനറൽ വാട്ടറിന് പ്രസിദ്ധമാണ് ഈ പ്രദേശം.
33-35 ഡിഗ്രി സെൽഷ്യസ് പ്രകൃതി താപം നിലനിൽക്കുന്ന വെള്ളമാണ് ഇവ.
ബാൽനിയോതെറാപ്പി (കുളിയിലൂടെ ഉള്ള രോഗ ചിക്തസ) വഴി ഞരമ്പ്, അസ്ഥി, പേശി, തൊലി രോഗങ്ങൾക്കുള്ള ചികിത്സ ഇവിടത്തെ റിസോട്ടുകളിൽ നടക്കുന്നുണ്ട്.
എന്നാൽ, 1970കൾ മുതൽ ശ്വസന തെറാപ്പി(സ്പീലിയോ തെറാപ്പി)യും ഇവിടെ നടക്കുന്നുണ്ട്.
ഉപ്പു ഖനികളിൽ നിന്നുളള ധാതു പദാർത്ഥങ്ങൾ അടങ്ങിയ പൊടിപടലങ്ങൾ ഇല്ലാത്ത വായു ശ്വസിപ്പിച്ച് കൊണ്ടുള്ള ചികിത്സാ രീതിയാണിത്.
ശ്വാസകോശ രോഗങ്ങൾക്ക് ഇവ പ്രയോജനകരമാണെന്ന് പറയപ്പെടുന്നു.
സോവിയറ്റ് യൂനിയൻ ഭരണം നടന്നിരുന്ന കാലത്ത് റ്റ്‌സ്ഖാൽറ്റുബോ ഏറെ പ്രസിദ്ധമായിരുന്നു.
പ്രതിവർഷം ഏകദേശം 125,000 സന്ദർശകർ ഈ പ്രദേശത്ത് എത്തിയിരുന്നു.
നിലവിലിൽ 700 സന്ദർശകർ മാത്രമാണ് പ്രതിവർഷം ഈ പ്രദേശത്ത് എത്തുന്നത്.
1993 മുതൽ ഇവിടത്തെ പല ആരോഗ്യ പരിപാലന കേന്ദ്രങ്ങളും അബ്ഖാസിയയിലെ വംശീയ സംഘർഷങ്ങളിൽ ഭവന രഹിതരായ 9000 ത്തോളം അഭയാർത്ഥികൾക്ക് താമസിക്കാനായി നൽകി.
അവലംബം Russians seeking sun, sea and cures New York Times
റൗട്ടർ ഇംഗ്ലീഷ് വിലാസം https://ml.wikipedia.org/wiki/Router Avaya 27Tbps റൗട്ടർ സിസ്കോ 1800 റൗട്ടർ
വ്യത്യസ്ത കംപ്യൂട്ടർ ശൃംഖലകളെ (Computer Networks) തമ്മിൽ ബന്ധിപ്പിക്കാൻ ഉപയോഗിക്കുന്ന ഉപകരണമാണ്‌ റൗട്ടർ .
രണ്ട് നെറ്റ്വർക്കുകൾക്കിടയിലൂടെ ഡേറ്റയ്ക്ക് സഞ്ചരിക്കാൻ സാധിക്കുന്ന ഒന്നിലധികം പാതകളിൽ നിന്ന് ഏറ്റവും എളുപ്പത്തിലുള്ള വഴി നിർണ്ണയിക്കുക എന്നതും റൗട്ടറിന്റെ ചുമതയാണ്‌.
ഉദാഹരണത്തിന് പ്രാദേശിക കംപ്യൂട്ടർ ശൃംഖലയും (LAN) ഇന്റർ‌നെറ്റ് പോലെയുള്ള വിശാല കംപ്യൂട്ടർ ശൃംഖലയും (WAN) തമ്മിൽ ബന്ധിപ്പിക്കാൻ റൗട്ടർ ഉപയോഗിക്കുന്നു.
വയർലെസ്സ് റൗട്ടറുകളും വയേർഡ് റൗട്ടറുകളും ലഭ്യമാണ്.
രണ്ട് കംപ്യൂട്ടർ ശൃംഖലകളെ പരസ്പരം ബന്ധിപ്പിക്കുന്നതിനുള്ള ഉപകരണമാണ് റൗട്ടർ.
പലതരത്തിലുള്ള റൗട്ടറുകൾ ഇന്ന് ലഭ്യമാണ്.
പ്രായോഗികമായി റൗട്ടർ ഒരു കംപ്യൂട്ടർ തന്നെയാണ്.
ഇൻപുട്ട്-ഔട്ട്പുട്ട് ഉപകരണങ്ങളില്ലാതെ ഒരു പ്രത്യേക കാര്യം നിർ‌വഹിക്കുന്നതിനായി ക്രമീകരിച്ചിരിക്കുന്ന കമ്പ്യൂട്ടർ.
റൗട്ടിങ്ങിനു വേണ്ടി സജ്ജമാക്കിയിരിക്കുന്ന സോഫ്റ്റ്വെയറും ഹാർഡ്‌വെയറും ചേർന്ന ഒരു കംപ്യൂട്ടറാണ് റൗട്ടർ എന്നും വേണമെങ്കിൽ പറയാം.
ഓപറേറ്റിങ് സിസ്റ്റം , മെമ്മറി (RAM), എൻ.വി. റാം (NVRAM), ഫ്ലാഷ് മെമ്മറി (flash memory) ഒന്നോ അതിൽക്കൂടുതലോ പ്രോസസറുകൾ തുടങ്ങിയവയാണ് ഒരു റൗട്ടറിന്റെ പ്രധാന ഘടകങ്ങൾ.
സിസ്കോയുടെ ഐ.ഒ.എസ്. (IOS), ജൂണിപർ നെറ്റ്വർക്സിന്റെ ജുൺ ഒ.എസ്. (JunOS) എക്സ്ട്രീം നെറ്റ്വർക്സിന്റെ എക്സ് ഒ.എസ്. (XOS) തുടങ്ങിയവയാണ് പ്രധാന റൗട്ടർ ഓപറേറ്റിങ് സിസ്റ്റങ്ങൾ.
എക്സ്.ഒ.ആർ.പി. (XORP), ക്വാഗ്ഗാ (Quagga‌) തുടങ്ങിയ സോഫ്റ്റ്വെയറുകൾ വിന്യസിച്ചിട്ടുള്ള കംപ്യൂട്ടറുകൾക്കും റൗട്ടറുകളായി പ്രവർത്തിക്കാൻ സാധിക്കും.
നിയന്ത്രണ തലം (Control Plane), പ്രസരണ തലം (Forwarding Plane) എന്നീ രണ്ട് തലങ്ങളിലാണ് റൗട്ടറുകൾ പ്രവർത്തിക്കുന്നത്.
നിയന്ത്രണ തലത്തിൽ ലഭിച്ച ഡേറ്റ പാക്കറ്റുകൾ അവയുടെ നിർദിഷ്ട ലക്ഷ്യത്തിൽ എത്തിക്കുന്നതിനുള്ള പ്രവർത്തനങ്ങൾ നടക്കുന്നു.
അതുപോലെ തന്നെ പ്രസരണ തലത്തിൽ ഒരു ശൃംഖലയിൽ നിന്ന് ലഭിച്ച ഡേറ്റ വേറൊരു ശൃംഖലയിലേക്ക് അയക്കുന്നതിനുള്ള പ്രവർത്തനങ്ങൾ നടക്കുന്നു.
റൗട്ടിങ് ഉദാഹരണം
റൗട്ടറിനെ കുറിച്ച് മനസ്സിലാകാൻ ഒരു ചെറിയ ഉദാഹരണം ഇവിടെ കൊടുത്തിരിക്കുന്നു.
കേരളത്തിലെ വീട്ടിൽ ഇരുന്നുകൊണ്ട് നിങ്ങൾ ഒരു വെബ് സൈറ്റ് സന്ദർശിക്കുകയാണ്.
ഈ വെബ് സൈറ്റിന്റെ സെർവർ അമേരിക്കയിലാണെന്ന് കരുതുക.
ആ സെർവറിൽ നിന്ന് നിങ്ങളുടെ കംപ്യൂട്ടറിലേക്ക് ഡേറ്റ എത്തിച്ചേരുന്നത് ഇതിനിടയിലെ ഓരോ നെറ്റ്വർക്കിലെയും പ്രധാനപ്പെട്ട റൂ‍ട്ടറുകളിൽക്കൂടി മാത്രം സഞ്ചരിച്ചാണ്.
അതായത് സെർവറിൽ നിന്ന് നിങ്ങളുടെ കംപ്യൂട്ടറിലേക്ക് ഒരു ഡേറ്റ പാക്കറ്റ് പോരാൻ തുടങ്ങിയന്നു കരുതുക.
ആദ്യം ആ ഡേറ്റ പാക്കറ്റ് ആ സെർവർ സ്ഥിതിചെയ്യുന്ന ചെറിയ നെറ്റ്വർക്കിന്റെ റൗട്ടറിലെത്തുന്നു.
റൗട്ടർ ഡേറ്റ പാക്കറ്റ് ഏത് അഡ്രസിലേക്കാണ് പോകുന്നതെന്ന് നോക്കും എന്നിട്ട് ആ അഡ്രസ് റൗട്ടിങ് ടേബിളിൽ (routing tables) തിരയും.
ഈ അഡ്രസിലേക്ക് പോകേണ്ട ഡേറ്റപാക്കറ്റ് ഇനി ഏത് റൗട്ടറിലേക്കാണ് അയക്കേണ്ടതെന്ന് റൗട്ടിങ് ടേബിളിൽ നിന്ന് റൗട്ടറിന് മനസ്സിലാക്കാൻ സാധിക്കും.
ഇങ്ങനെ പല റൗട്ടറുകളിൽക്കൂടിസഞ്ചരിച്ചാണ് ഒരു ഡേറ്റപാക്കറ്റ് ലക്ഷ്യസ്ഥാനത്തെത്തുന്നത്.
ഇടയിലെ ഈ റൗട്ടറുകൾ കണ്ടുപിടിക്കാൻ ഒരു എളുപ്പമാർഗ്ഗമുണ്ട് അതാണ് ട്രേസ്റൗട്ട് (traceroute) നിർദ്ദേശം.
നിയന്ത്രണ തലം
ഡൈനമിക് റൗട്ടിങിനായി ക്രമീകരിച്ചിരിക്കുന്ന റൗട്ടറുകളിൽ നിയന്ത്രണ തലത്തിലെ പ്രവർത്തനങ്ങൾ റൗട്ടിങ് ടേബിൾ ഉണ്ടാകുന്നതിന് കാരണമാകുന്നു.
പ്രാദേശിക കംപ്യൂട്ടർ ശൃംഖലയുടെ ഘടന മനസ്സിലാക്കുന്നതിലൂടെയും അടുത്തുള്ള മറ്റ് റൗട്ടറുകളുമായി ആശയവിനിമയം നടത്തുന്നതിലൂടെയും മറ്റുമാണ് റൗട്ടിങ് ടേബിൾ നിർമ്മിക്കപ്പെടുന്നത്.
നെറ്റ്വർക്കിനെ കുറിച്ചുള്ള പ്രധാനപ്പെട്ട കാര്യങ്ങൾ ഉൾക്കൊള്ളുന്ന ഒന്നാണ് റൗട്ടിങ് ടേബിൾ.
റൗട്ടിങ് ടേബിളിൽ അടുത്തുള്ള പ്രധാനപ്പെട്ട റൗട്ടറുകൾ, അവയുമായി ബന്ധപ്പെട്ട റൗട്ടിങ് ശൃംഖലകൾ തുടങ്ങിയവ ഉണ്ടായിരിക്കും.
സ്റ്റാറ്റിക് റൗട്ടിങിന്‌ തയ്യാറാക്കിയിരിക്കുന്ന റൗട്ടറുകളിലെ റൗട്ടിങ് ടേബിൾ നേരത്തേ കൂട്ടി നൽകുകയാണ് ചെയ്യുക.
എന്നാൽ ഡൈനമിക് റൗട്ടിങിനു തയ്യാറാക്കിയിരിക്കുന്ന റൗട്ടറുകളിലെ റൗട്ടിങ് ടേബിൾ പ്രവർത്തനത്തിനനുസരിച്ച് മാറിക്കൊണ്ടിരിക്കും.
പ്രസരണ തലം
ഇന്റർനെറ്റ് പ്രോട്ടോകോൾ അനുസരിച്ചുള്ള ഡേറ്റ പാക്കറ്റുകളുടെ പ്രസരണത്തിന് റൗട്ടറുകൾ ഒട്ടൊന്നുമല്ല സഹായിച്ചത്.
ഓരോ പാക്കറ്റുകളിലും ശേഖരിച്ചു വയ്ക്കേണ്ട ഡേറ്റയുടെ സഞ്ചാരപഥത്തെ കുറിച്ചുള്ള ചില വിവരങ്ങളുണ്ട്.
റൗട്ടറുകൾ വന്നതോടെ ഈ വിവരങ്ങളുടെ അളവ് കുറഞ്ഞു.
പ്രസരിപ്പിച്ച ഡേറ്റ പാക്കറ്റുകളെ കുറിച്ച് ഒരു വിവരവും റൗട്ടർ രേഖപ്പെടുത്തിവയ്ക്കാറില്ല.
പക്ഷേ തകരാറ് സംഭവിച്ച പാക്കറ്റുകളെ കുറിച്ചും നഷ്ടപ്പെട്ടുപോയ ഡേറ്റ പാക്കറ്റുകളെ കുറിച്ചും വിവരങ്ങൾ സൂക്ഷിക്കാറുണ്ട്.
പല തരം റൗട്ടറുകൾ
വ്യവസായ സ്ഥാപനങ്ങൾക്കുള്ളിലെ നെറ്റ്വർക്കുകൾ തമ്മിൽ ബന്ധിപ്പിക്കുന്നതിനായും, രണ്ട് വ്യവസായ സ്ഥാപനങ്ങളിലെ നെറ്റ്വർക്കുകൾ തമ്മിൽ ബന്ധിപ്പിക്കുന്നതിനായും, ഇന്റർനെറ്റുമായി ബന്ധിപ്പിക്കുന്നതിനും മറ്റും റൗട്ടറുകൾ ഉപയോഗിക്കാറുണ്ട്.
വലിയ റൗട്ടറുകൾ സാധാരണ വലിയ നെറ്റ്വർക്കുകൾ തമ്മിൽ ബന്ധിപ്പിക്കുന്നതിനായാണ് ഉപയോഗിക്കുന്നത്.
സിസ്കോയുടെ 7600 സീരിസിൽ പെട്ട റൗട്ടറുകൾ, ജൂണിപ്പർ T1600, സിസ്കോ സി.ആർ.എസ് 1 തുടങ്ങിയവ ഈ വിഭാഗത്തിൽ പെട്ടതാണ്.
ചെറിയ ഓഫീസുകൾക്കുവേണ്ടിയാണ് ചെറിയ റൗട്ടറുകൾ ഉപയോഗിക്കുന്നത്.
ലിങ്ക്സിസ് befsr41 പോലുള്ളവ ഈ വിഭാഗത്തിലുള്ളവയാണ്‌.
ഐ.എം.പി. (Interface Message Processor) അണ് ആദ്യമാ‍യി റൗട്ടറായി പ്രവർത്തിച്ച ഉപകരണം.
ആദ്യത്തെ ഐ.എം.പി. 1969 ഓഗസ്റ്റ് 30 ന് യു.സി.എൽ.എ.(UCLA) യിൽ സ്ഥാപിച്ചു.
അർപാനെറ്റിനു വേണ്ടിയായിരുന്നു ഇത് നിർമിച്ചത്.
റൗട്ടറുകളും ഐ.എം.പി.കളുമാണ് ഇന്നത്തെ ഇന്റർനെറ്റിനെ സാധ്യമാക്കിയത്.
പല പ്രോട്ടോകോളുകളും ഉപയോഗിക്കാൻ സാധിക്കുന്ന ആദ്യത്തെ റൗട്ടർ സ്റ്റാൻസ്‌ഫോർഡ് യൂണിവേഴ്സിറ്റിയിലാണ് നിർമിച്ചത്.
1980-ൽ യൂണിവേഴ്സിറ്റിയിലെ ഒരു സ്റ്റാഫ് റിസേർച്ചറായ വില്ല്യം യീഗറായിരുന്നു ഇതിന്റെ നിർമാതാവ്.
ഇന്ന് എല്ലാ നെറ്റ്വർക്കുകളിലും ഐ.പി. (IP) ഉപയോഗിക്കുന്നതിനാൽ ഇത്തരം റൗട്ടറുകളുടെ ആവശ്യം ഇല്ലാതായിട്ടുണ്ട്.
ഇന്ന് ഐ.പി. വേർഷൻ 6 (IPv6) ഉം ഐ.പി. വേർഷൻ 4 (IPv4) ഉം ഒരേ സമയം ഉപയോഗിക്കുന്ന റൗട്ടറുകളെ മൾട്ടിപ്രോട്ടോകോൾ റൗട്ടറുകളെന്ന് വിളിക്കാമെങ്കിലും അത് അത്ര അർത്ഥവത്തല്ല.
ആപ്പിൾ ടോക്ക് (AppleTalk), ഡി.ഇ.
സി. നെറ്റ് (DECnet), ക്സീറോക്സ് (Xerox), ഐ.പി. (IP) തുടങ്ങിയ പ്രോട്ടോകോളുകളിലെല്ലാം ഒരേ സമയം പ്രവർത്തിക്കാൻ സാധിക്കുന്നവയാണ് യഥാർത്ഥ മൾട്ടിപ്രോട്ടോകോൾ റൗട്ടറുകൾ.
പുറത്തേക്കുള്ള കണ്ണികൾ റൗട്ടിങ്ങിന്റെ അനിമേഷൻ Archived 2007-08-06 at the Wayback Machine .
സിസ്കോ ചിത്രങ്ങൾ സിസ്കോയുടെ CRS-1 കാരിയർ റൗട്ടിങ് സംവിധാനം മെട്രോ ഇഥർനെറ്റ് റൗട്ടിങ് സ്വിച്ച് 8600 ASR 9912 അവലംബം ↑ ↑ ↑
റൗഡി (ചലച്ചിത്രം)
തിരുമുരുകൻ പിക്ചേഴ്സിനുവേണ്ടി എം.വി. ആനന്ദും പി. രംഗരാജും ചേർന്നു നിർമിച്ച മലയാളചലച്ചിത്രമാണ് റൗഡി .
പ്രസിദ്ധ നോവലുകൾ സിനിമയാക്കുന്ന പതിവ്  സേതുമാധവൻ തുടങ്ങിയതിലെ രണ്ടാമത്തെ ചിത്രമാണിത്.
കേശവദേവിന്റെ തന്നെ ഓടയിൽ നിന്ന് ആയിരുന്നു ആദ്യ സംരംഭം.
ഈ ചിത്രം 1966 ഏപ്രിൽ 9-ന് പ്രദർശിപ്പിച്ചു തുടങ്ങി.
വലിയചട്ടമ്പിയുടെ മകൻ പരമു ഒരു സാധുവായിരുന്നെങ്കിലും മോഷ്ടിച്ച ഒരു കത്തി നിവർത്തിയതു കണ്ട് ആൾക്കാർ പേടിയ്ക്കുന്നത് കണ്ട് ഒരു റൌഡിയുടെ വേഷം അണിയുകയായിരുന്നു.
സ്ഥലത്തെ ജന്മി ഗോവിന്ദക്കുറുപ്പ് അയാളുടെ ശത്രുക്കൾക്കെതിരെ പോരാടാൻ പരമുവിനെ നിയോഗിച്ചു.
അബദ്ധത്തിൽ ഒരു കൊല നടക്കുകയും ചെയ്തപ്പോൾ പരമു ജയിലിലായി.
മൂന്നുകൊല്ലത്തിനു ശേഷം ജയിലിൽ നിന്നും തിരിച്ചെത്തിയ പരമു ശ്രീഭൂതനാഥവിലാസം ഹോട്ടലിലാക്കി തന്റെ സങ്കേതം.
ഉടമ പെരിയസ്വാമിയ്ക്കും മൂത്തമകൾ ദേവയാനിയ്ക്കും അനുജത്തി സരസ്വതിയ്ക്കും ഇത് അസഹ്യമായി.
പെരിയസ്വാമിയുടെ ഭാര്യ പരമുവിനെ ക്ഷണിച്ച് സ്വീകരിച്ചതോടെ പെരിയസ്വാമിയും മകൻ ഭാസ്കരനും നാടു വിട്ടു.
പരമു ഹോട്ടൽ നടത്തിപ്പുകാരനായി.
കള്ളുവരെ വിറ്റു തുടങ്ങി.
ദേവയാനി ഗർഭിണിയുമായി.
പരമുവിന്റെ സഹചാരി ഔസോയുമായി അയാൾക്ക് തെറ്റിപ്പിരിയേണ്ടി വന്നു, ഔസോയും കൂട്ടരും പരമുവിനെതിരേ തിരിഞ്ഞു.
ദേവയാനി പ്രസവിച്ച കുഞ്ഞിന്റെ അച്ഛൻ ഔസോ ആണെന്ന് ചിലർ പറഞ്ഞും പരത്തി.
ഔസൊ അതു ശരിയും വച്ചു.
ഒറ്റുയാനായി മാറിയ പരമുവിനെ ദേവയാനിയും സരസ്വതിയും കൂടെ വെട്ടുകത്തിയോങ്ങി അവിടെ നിന്നും ആട്ടിയോടിച്ചു.
പെരിയസ്വാമി തിരികെയെത്തി ഹോടൽ നടത്തിത്തുടങ്ങി.
ആറുവർഷത്തിനു ശേഷം പരമു തിരിച്ചെത്തിയപ്പോൾ അയാൾ പഴയ പദവി നഷ്ടപ്പെട്ട് ഒറ്റയ്ക്കാവുകയായിരുന്നു.
സ്വന്തം മകനായ വാസുവിനോട് സ്നേഹവാത്സല്യങ്ങൾ പ്രകടിപ്പിക്കാനാവാതെ പരമു നിരാശനായി.
ഔസോയുമായുള്ള ഏറ്റുമുട്ടലിൽ പഴയ കത്തി തന്നെയാണ് ഔസോ പരമുവിനെ കൊല്ലാൻ ഉപയോഗിച്ചത്.
മകൻ വാസുവിന്റെ മടിയിൽ കിടന്നാണ് പരമു അന്ത്യശ്വാസം വലിച്ചത്.
വാസു പരമുവിന്റെ നെഞ്ചിലെ കത്തി വലിച്ചൂരി തോട്ടിലെറിഞ്ഞു.
അഭിനേതാക്കളും അഥാപാത്രങ്ങളും സത്യൻ —പരമു ഷീല —ദേവയാനി ടി.എസ്. മുത്തയ്യ —പെരിയസ്വാമി അടൂർ ഭാസി —ഔസോ ടി.ആർ. ഓമന —ശ്രീദേവിയമ്മ പങ്കജവല്ലി —ശങ്കരിയമ്മ ജി.കെ. പിള്ള —കൈമൾ ചട്ടമ്പി ചാന്ദിനി -- പരമുവിന്റെ അനിയത്തി മാസ്റ്റർ സുരേഷ്—വാസു മാധവി വല്യമ്മ—നങ്ങേലി മുതുകുളം രാഘവൻ പിള്ള —സരസ്വതി ബി.കെ. പൊറ്റക്കാട്—ഉണ്ണിപ്പിള്ള അടൂർ പങ്കജം -- ഹാജി അബ്ദുൾ റഹ്മാൻ -- ജോൺസൺ -- കടുവാക്കുളം ആന്റണി -- പ്രതാപചന്ദ്രൻ -- കുഞ്ചൻ -- പോൾ -- എം.ആർ. ദേവൻ -- സുജാത -- പിന്നണിഗായകർ പി. സുശീല എസ്. ജാനകി കെ.പി. ഉദയഭാനു രേണുക അണിയറ പ്രവർത്തകർ ബാനർ—തിരുമുരുകൻ പിക്ചേർസ് വിതരണം --  തിരുമുരുകൻ പിക്ചേർസ് കഥ—പി കേശവദേവ് തിരക്കഥ—കെ.
എസ്. സേതുമാധവൻ സംഭാഷണം -- പി കേശവദേവ് സംവിധാനം --  കെ എസ് സേതുമാധവൻ നിർമ്മാണം -- എം വി ആനന്ദ്, പി രങ്കരാജ് ഛായാഗ്രഹണം --  പി രാമസ്വാമി സംവിധാന സഹായികൾ—ബി കെ പൊറ്റക്കാട്, എം എം നേശൻ കലാസംവിധാനം --  പി എൻ മേനോൻ ഗാനരചന—വയലാർ രാമവർമ്മ സംഗീതം --  ജി ദേവരാജൻ ഗാനങ്ങൾ ഗാനം ഗാനരചന സംഗീതം ആലാപനം പക്ഷിശാസ്ത്രക്കാരാ കുറവാ വയലാർ രാമവർമ്മ ജി ദേവരാജൻ എസ്. ജാനകി ഇന്നലെയമ്പലമുറ്റത്തിരുന്നു ഞാൻ വയലാർ രാമവർമ്മ ജി ദേവരാജൻ പി.സുശീല, എസ്. ജാനകി വെള്ളിക്കിണ്ണം കൊണ്ടു നടക്കും വയലാർ രാമവർമ്മ ജി ദേവരാജൻ പി. സുശീല നീലാഞ്ജനക്കിളി വയലാർ രാമവർമ്മ ജി ദേവരാജൻ രേണുക ഗോകുലപാലാ ഗോപകുമാരാ വയലാർ രാമവർമ്മ ജി ദേവരാജൻ പി. സുശീല പാലാട്ടു കോമൻ വയലാർ രാമവർമ്മ ജി ദേവരാജൻ കെ.പി. ഉദയഭാനു അവലംബം പുറത്തേക്കുള്ള കണ്ണികൾ ഷൈജൂ കോമിൽ നിന്ന് Archived 2016-03-04 at the Wayback Machine .
റൗഡി മലയാളചലച്ചിത്രം ഡേറ്റാബേസിൽ നിന്ന് റൗഡി
പി കേശവദേവ് കഥയെഴുതിയ ചലച്ചിത്രങ്ങൾ
റ്റ്സാവോ വെസ്റ്റ് ദേശീയോദ്യാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
റ്റ്സാവോ വെസ്റ്റ് ദേശീയോദ്യാനം കെനിയയിലെ കോസ്റ്റ് പ്രവിശ്യ യിൽ സ്ഥിതിചെയ്യുന്ന ഒരു ദേശീയോദ്യാനമാണ് .
ഇതിൻറെ ആകെ വിസ്തീർണ്ണം 9,065 ചതുരശ്ര കിലോമീറ്ററാണ്.
A109 റോഡ് എന്ന നെയ്റോബി-മൊംബാസ പാതയും ഒരു റെയിൽവേയും ചേർന്ന് റ്റ്സാവോ വെസ്റ്റ് ദേശീയോദ്യാനത്തെ സമീപത്തുള്ള റ്റ്സാവോ ഈസ്റ്റ് ദേശീയോദ്യാവുമായി വേർതിരിക്കുന്നു.
ദേശീയോദ്യാനവും സമീപത്തുള്ള മേച്ചിൽപ്പുറങ്ങളും മറ്റ് സംരക്ഷിത പ്രദേശങ്ങളും  ചേർന്ന് റ്റ്സാവോ കൺസർവേഷൻ് ഏരിയ എന്നറിയപ്പെടുന്നു.
സുമോ വെസ്റ്റ്, മസിമ സ്പ്രിങ്ങ്സ്, സമ്പന്നമായ വ്യത്യസ്ത വന്യജീവികൾ, നല്ല റോഡ് സംവിധാനം, റിനോ റിസേർവ്, റോക്ക് ക്ലൈംബിംഗ്, സോവൊ നദിയിലൂടെ ഗൈഡുകളിലൂടെ നടക്കാനാവുന്നത്.
മനോഹരമായ പ്രകൃതി ദൃശ്യങ്ങൾ, മ്‍സിമ അരുവികൾ, സമ്പന്നവും വൈവിദ്ധമാർന്നതുമായ ജീവജാലങ്ങൾ, നല്ല റോഡ് ശൃംഖല, റിനോ റിസർവ്വ്, മലകയറ്റത്തിനുള്ള സാദ്ധ്യതകൾ, ഗൈഡുകളുമൊത്ത് റ്റ്സാവോ നദിയ്ക്കു സമാന്തരമായുള്ള കാൽനടയാത്ര എന്നിവയെല്ലാം കാരണമായി സഞ്ചാരികൾളെ കൂടുതൽ ആകർഷിക്കുന്ന ദേശീയോദ്യാനമാണിത്.
കെനിയ വൈൽഡ് ലൈഫ് സർവ്വീസാണ് ഈ ഉദ്യാനം നടത്തുന്നത്.
റ്റ്സൗ ഷ്വേചിൻ
ക്വിങ് രാജവംശ കാലത്ത് ജീവിച്ചിരുന്ന ഒരു ചൈനീസ് എഴുത്തുകാരനായിരുന്നു റ്റ്സൗ ഷ്വേചിൻ ([tsʰǎu ɕɥètɕʰǐn];.
മഹത്തായ നാല് ചൈനീസ് നോവലുകളിലൊന്നായ ഡ്രീം ഓഫ് ദി റെഡ് ചേംബർ രചിച്ചത് അദ്ദേഹമാണ്.
ഹാൻ ചൈനീസ് വംശത്തിൽ റ്റ്സൗ ജനിച്ചു.
1610 കളുടെ അവസാനത്തിൽ മഞ്ചുജനങ്ങളുടെ വ്യക്തിഗത സേവനത്തിലേക്ക് (സിഗു നിരുവിന്റെ ബൂയി ആഹാ അല്ലെങ്കിൽ അടിമകളായി) കൊണ്ടുവന്നു.
പിന്നീട് പ്ലെയിൻ വൈറ്റ് ബാനറിലെ എട്ട്  ബാനറിൽ അധികാരികൾ ആയി ചുമതലപ്പെടുത്തി സൈനികസേവനത്തിലൂടെ അന്തസ്സും സമ്പത്തും ലഭിച്ചതിനാൽ അദ്ദേഹത്തിന്റെ പൂർവ്വികർക്ക് ബഹുമാന്യസ്ഥാനം ലഭിച്ചിരുന്നു.
പ്ലെയിൻ വൈറ്റ് ബാനർ ക്വിംഗ് ചക്രവർത്തിയുടെ നേരിട്ടുള്ള അധികാരപരിധിയിൽ വന്നതിനുശേഷം, റ്റ്സൗയുടെ കുടുംബം ഇംപീരിയൽ ഹൗസ്ഹോൾഡ് ഡിപ്പാർട്ട്‌മെന്റിന്റെ സിവിൽ സ്ഥാനങ്ങളിൽ സേവനം ചെയ്യാൻ തുടങ്ങി.
കാങ്‌സി ചക്രവർത്തിയുടെ ഭരണകാലത്ത് കുലത്തിന്റെ അന്തസ്സും അധികാരവും അതിന്റെ ഉന്നതിയിലെത്തി.
റ്റ്സൗ ഷ്വേചിന്റെ മുത്തച്ഛൻ റ്റ്സൗ യിൻ (曹寅) കാങ്‌സിയുടെ ബാല്യകാല കളിക്കാരനായിരുന്നു, റ്റ്സൗ യിന്റെ അമ്മ ലേഡി സൺ (孫氏) കാങ്‌സിയുടെ മുലയൂട്ടുന്ന നഴ്‌സായിരുന്നു.
കാങ്‌സിയുടെ ഉയർച്ചയ്ക്ക് രണ്ട് വർഷത്തിന് ശേഷം, റ്റ്സൗ ഷ്വേചിന്റെ മുത്തച്ഛനായ റ്റ്സൗ ക്സിയെ  (曹 璽) ജിയാംഗിംഗിലെ (ഇന്നത്തെ നാൻജിങ് ) ഇംപീരിയൽ ടെക്സ്റ്റൈൽസ് (織造) കമ്മീഷണറായി നിയമിച്ചതിനെ തുടർന്ന് കുടുംബം അവിടേയ്ക്ക് താമസം മാറ്റി.
അവലംബം ചെൻ, Weizhao, A History of Redology ( Hongxue Tongshi ), Shanghai People ' s Publishing Press, 2005.
(《红学通史》，陈维昭，上海人民出版社，2005年) പുറത്തേക്കുള്ള കണ്ണികൾ Xueqin Cao എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about Cao Xueqin at Internet Archive Works by Cao Xueqin at LibriVox (public domain audiobooks)
റ്റൗ ഗ്രീക്ക് അക്ഷരമാല Αα ആൽഫ Νν നൂ Ββ ബീറ്റ Ξξ ക്സി Γγ ഗാമ Οο ഒമിൿരോൺ Δδ ഡെൽറ്റ Ππ പൈ Εε എപ്സിലോൺ Ρρ റൗ Ζζ സീറ്റ Σσς സിഗ്മ Ηη ഈറ്റ Ττ റ്റൗ Θθ തീറ്റ Υυ അപ്സിലോൺ Ιι അയോട്ട Φφ ഫൈ Κκ കാപ്പ Χχ കൈ Λλ ലാംബ്ഡ Ψψ സൈ Μμ മ്യൂ Ωω ഒമേഗ ചരിത്രം Archaic local variants Diacritics Ligatures Numerals ϛ (6) ϟ (90) ϡ (900) മറ്റ് ഭാഷകളിൽ Bactrian Coptic Albanian അനുബന്ധം Use as scientific symbols പുസ്തകങ്ങൾ വർഗ്ഗം ചിത്രങ്ങൾ ക സ തി
ഗ്രീക്ക് അക്ഷരമാലയിലെ 19ആമത്തെ അക്ഷരാമാണ് റ്റൗ (ഇംഗ്ലീഷ്: Tau ; വലിയക്ഷരം: Τ , ചെറിയക്ഷരം: τ ; ഗ്രീക്ക് : ταυ [taf] .
ഗ്രീക്ക് സംഖ്യാക്രമത്തിൽ ഇതിന്റെ മൂല്യം 300 ആണ്.
ഇംഗ്ലീഷ് ഭാഷയിൽ ഈ അക്ഷരത്തെ റ്റൗ / t aʊ / അല്ലെങ്കിൽ ടോ / t ɔː / എന്നാണ് പറയുന്നത്, എങ്കിലും ആധുനിക ഗ്രീക്ക് ഭാഷയിൽ ഈ അക്ഷരത്തിന്റെ പേര് റ്റഫ് [taf] എന്നാണ്.
ഫിനീഷ്യൻ അക്ഷരമായ ടൗ (𐤕) ഇൽ നിന്നാണ് റ്റൗ ഉദ്ഭവിച്ചത്.
റോമൻ ടി ( T ) സിറിലിൿ ടി (Т, т) എന്നിവ ഗ്രീക്ക് റ്റൗ ഇൽനിന്ന് പരിണമിച്ചുണ്ടായവയാണ്.
കോഡിംഗ് ഗ്രീക്ക്, കോപ്റ്റിൿ റ്റൗ അക്ഷരം Τ τ Ⲧ ⲧ Unicode name GREEK CAPITAL LETTER TAU GREEK SMALL LETTER TAU COPTIC CAPITAL LETTER TAU COPTIC SMALL LETTER TAU Encodings decimal hex decimal hex decimal hex decimal hex Unicode 932 U+03A4 964 U+03C4 11430 U+2CA6 11431 U+2CA7 UTF-8 206 164 CE  A4 207 132 CF  84 226 178 166 E2  B2 A6 226 178 167 E2  B2 A7 Numeric character reference #932; #x3A4; #964; #x3C4; #11430; #x2CA6; #11431; #x2CA7; Named character reference Tau; tau; DOS Greek 147 93 171 AB DOS Greek-2 208 D0 238 EE Windows 1253 212 D4 244 F4 TeX \tau ഗണിതശാസ്ത്ര റ്റൗ അക്ഷരം 𝚻 𝛕 𝛵 𝜏 𝜯 𝝉 Unicode name MATHEMATICAL BOLD CAPITAL TAU MATHEMATICAL BOLD SMALL TAU MATHEMATICAL ITALIC CAPITAL TAU MATHEMATICAL ITALIC SMALL TAU MATHEMATICAL BOLD ITALIC CAPITAL TAU MATHEMATICAL BOLD ITALIC SMALL TAU Encodings decimal hex decimal hex decimal hex decimal hex decimal hex decimal hex Unicode 120507 U+1D6BB 120533 U+1D6D5 120565 U+1D6F5 120591 U+1D70F 120623 U+1D72F 120649 U+1D749 UTF-8 240 157 154 187 F0 9D  9A BB 240 157 155 149 F0 9D  9B 95 240 157 155 181 F0 9D  9B B5 240 157 156 143 F0 9D  9C 8F 240 157 156 175 F0 9D  9C AF 240 157 157 137 F0 9D  9D 89 UTF-16 55349  57019 D835  DEBB 55349  57045 D835  DED5 55349  57077 D835  DEF5 55349  57103 D835  DF0F 55349  57135 D835  DF2F 55349  57161 D835  DF49 Numeric character reference #120507; #x1D6BB; #120533; #x1D6D5; #120565; #x1D6F5; #120591; #x1D70F; #120623; #x1D72F; #120649; #x1D749; അക്ഷരം 𝝩 𝞃 𝞣 𝞽 Unicode name MATHEMATICAL SANS-SERIF BOLD CAPITAL TAU MATHEMATICAL SANS-SERIF BOLD SMALL TAU MATHEMATICAL SANS-SERIF BOLD ITALIC CAPITAL TAU MATHEMATICAL SANS-SERIF BOLD ITALIC SMALL TAU Encodings decimal hex decimal hex decimal hex decimal hex Unicode 120681 U+1D769 120707 U+1D783 120739 U+1D7A3 120765 U+1D7BD UTF-8 240 157 157 169 F0 9D  9D A9 240 157 158 131 F0 9D  9E 83 240 157 158 163 F0 9D  9E A3 240 157 158 189 F0 9D  9E BD UTF-16 55349  57193 D835  DF69 55349  57219 D835  DF83 55349  57251 D835  DFA3 55349  57277 D835  DFBD Numeric character reference #120681; #x1D769; #120707; #x1D783; #120739; #x1D7A3; #120765; #x1D7BD;
അവലംബം ↑ ↑ Unicode code charts: Greek and Coptic (Range: 0370-03FF)
റ്വെൻസോറി മൌണ്ടൻസ് ദേശീയോദ്യാനം
റ്വെൻസോറി മൌണ്ടൻസ് ദേശീയോദ്യാനം റ്വെൻസോറി പർവ്വതനിരകളിൽ സ്ഥിതിചെയ്യുന്നതും യുനെസ്കോ ലോകപൈതൃക സ്ഥാനവുമായ ഒരു ഉഗാണ്ടൻ ദേശീയോദ്യാനമാണ്.
ഏകദേശം 1,000 ചതുരശ്ര കിലോീറ്റർ (386 ചതുരശ്ര മൈൽ) വലിപ്പമുള്ള ഈ ദേശീയോദ്യാനം, ആഫ്രിക്കയിലെ മൂന്നാമത്തെ വലിയ കൊടുമുടിയും  നിരവധി വെള്ളച്ചാട്ടങ്ങളും തടാകങ്ങളും ഹിമാനികളും ഉൾക്കൊള്ളുന്നതാണ്.
ഇവിടുത്തെ മനോഹരങ്ങളായ സസ്യവർഗ്ഗങ്ങളുടെ പേരിലും ഉദ്യാനം പ്രശസ്തമാണ്.
റ്വൻസോറി ദേശീയോദ്യാനം 1991 ലാണ് സ്ഥാപിക്കപ്പെട്ടത്.
ഇവിടുത്തെ സവിശേഷമായ പ്രകൃതി സൗന്ദര്യത്തിൻറെ പേരിൽ 1994 ൽ യുനെസ്കോ ഇതൊരു ലോക പൈതൃക സ്ഥലമായി നിശ്ചയിച്ചു.
റ്റ്സാവോ ഈസ്റ്റ് ദേശീയോദ്യാനം
റ്റ്സാവോ ഈസ്റ്റ് ദേശീയോദ്യാനം 13,747 ചതുരശ്ര കിലോമീറ്റർ പ്രദേശത്തു പരന്നു കിടക്കുന്ന കെനിയ യിലെ ഏറ്റവും പഴക്കമേറിയ ദേശീയോദ്യാനങ്ങളിലൊന്നാണ്.
നേരത്തെ തരു മരുഭൂമി എന്നറിയപ്പെട്ടിരുന്ന വർഷത്തിൽ കുറച്ചു മാത്രം മഴകിട്ടുന്ന ഈ പ്രദേശത്തു സ്ഥിതിചെയ്യുന്ന ഈ ദേശീയോദ്യാനം തുറന്നത് 1948 ഏപ്രിൽ മാസത്തിലായിരുന്നു.
ഇത് മുൻ കോസ്റ്റ് പ്രവിശ്യ യിലെ ടൈറ്റ-ടാവെറ്റ കൌണ്ടിയിലെ വോയി പട്ടണത്തിനു സമീപമാണു സ്ഥിതിചെയ്യുന്നത്.
A109 റോഡും ഒരു റെയിൽവേയും ദേശീയോദ്യാനത്തെ കിഴക്ക്, പടിഞ്ഞാറ് എന്നു രണ്ടായി വേർതിരിക്കുന്നു.
ദേശീയോദ്യാനത്തിലൂടെ പടിഞ്ഞാറു നിന്നു കിഴക്കോട്ടൊഴുകുന്ന റ്റ്സാവോ നദിയുടെ പേരാണ് ഉദ്യാനത്തിനു നൽകിയിരിക്കുന്നത്.
ഇത് ച്യൂലു ഹിൽസ് ദേശീയോദ്യാനം , ടാൻസാനിയ യിലെ മ്കോമാസി ഗെയിം റിസർവ് എന്നിവയുമായി അതിർത്തി പങ്കിടുന്നു.
അവലംബം Kusimba, Chapurukha M.; Kusimba, Sibel B.; Wright, David K. (2005) The development and collapse of precolonial ethnic mosaics in Tsavo, Kenya.